text: Husker du? Her er de største stemmeslugere fra valget i 2013
  21 november 2017 kl. 15.40
  Ved valget i 2013 fik Fredericias borgmester Jacob Bjerregaard mere end hver fjerde af borgernes stemmer. Det gør ham til den politiker med procentvis flest stemmer i de 14 kommuner TV SYD dækker. 
  Ved sidste kommunevalg fik Jacob Bjerregaard (Soc.dem.) 26 procent af stemmerne i Fredericia Kommune - eller 7484 stemmer. Det gør den socialdemokratiske borgmester til den største stemmesluger i Syd- og Sønderjylland.
  Lige hælene ligger Koldings borgmester Jørn Pedersen (V). Også han kunne trække rigtigt mange personlige stemmer, da 22 procent eller 10.980 af Kolding Kommunes borgere stemte på ham.
  Peter Sørensen (Soc.dem.) i Horsens trak 21 procent af stemmerne, som er 10.009 personlige stemmer.
  Johnny Søtrup fik 20 procent af esbjergensernes stemmer - 12.778 personlige stemmer.
  I den anden ende af skalaen ligger Søren Pecshardt (Soc.dem.) Han var den kandidat i Vejle Kommune, som trak flest stemmer med otte procent af stemmerne - eller 4674 personlige stemmer.
  I hælene af ham ligger nu afdøde borgmester Laurids Rudebeck i Tønder Kommune. Han trak ni procent af de personlige stemmer - eller 1.900 af tønder-borgernes stemmer.
  KOMMUNEProcent flest personlige stemmer i 2013*Hvem fik flest personlige stemmer i 2013
      
      
            Fredericia26(A) Jacob Bjerregaard
            Kolding22(V) Jørn Pedersen
            Horsens21(A) Peter Sørensen
            Esbjerg20(V) Johnny Søtrup
            Aabenraa16(V) Thomas Andresen
            Hedensted14(V) Kirsten Terkilsen
            Region Midtjylland14(A) Bent Hansen
            Region Syddanmark14(V) Carl Holst, Rødding
            Fanø13(L) Kristine Kaas Krog
            Varde12(V) Erik Buhl
            Billund12(V) Ib Kristensen
            Haderslev11(A) Jens Chr. Gjesing
            Vejen10(V) Egon Fræhr
            Sønderborg9(A) Jan Prokopek Jensen
            Tønder9(V) Laurids Rudebeck
            Vejle8(A) Søren Peschardt
            *Procent af alle stemmer i kommunen
  
  